
Okresný súd Spišská Nová Ves 4P/43/2024 7624201136 16. 05. 2024 JUDr. Miroslav Juričko ECLI:SK:OSSN:2024:7624201136.4
Rozsudok bez odôvodnenia Okresný súd Spišská Nová Ves, sudca JUDr. Miroslav Juričko, v právnej veci navrhovateľa: A. A. A., B. C., nar. XX.XX.XXXX, trvale bytom A. D. XXXX/X, E., proti manželovi, ktorý návrh na rozvod nepodal: A. A., nar. XX.XX.XXXX, trvale bytom A. D. XXXX/X, E. za účasti maloletých detí: F. A., nar. XX.XX.XXXX, a G. A., nar. XX.XX.XXXX, trvale bytom A. D. XXXX/X, E., zastúpené kolíznym opatrovníkom Úradom práce, sociálnych vecí a rodiny Spišská Nová Ves, v konaní o rozvod manželstva a úpravu výkonu rodičovských práv a povinností na čas po rozvode, takto rozhodol: I. Súd manželstvo A. A. A., B. C., nar. XX.XX.XXXX a A. A., B. A., nar. XX.XX.XXXX, uzavreté dňa XX.XX.XXXX vo H., zapísané v knihe manželstiev A. I. J., vo zväzku X, ročník XXXX, na strane XXX, pod poradovým číslom XX, rozvádza. II. Súd schvaľuje rodičovskú dohodu o úprave rodičovských práv a povinnosti k mal. G. A., nar. XX.XX.XXXX a mal. F. A., nar. XX.XX.XXXX v tomto znení: Zverujú sa mal. G. A., nar. XX.XX.XXXX a mal. F. A., nar. XX.XX.XXXX na čas po rozvode do osobnej starostlivosti matky; obidvaja rodičia budú maloletých zastupovať a spravovať ich majetok v bežných veciach. Otec sa zaväzuje prispievať na výživu mal. F. sumou 150,- Eur mesačne a na výživu mal. G. sumou 100 Eur mesačne vopred k rukám matky, vždy do 15-tého dňa v mesiaci, počnúc od právoplatnosti. Styk otca s mal. F. a mal. G. súd neupravuje. III. Žiaden z účastníkov nemá nárok na náhradu trov konania. Poučenie: Podľa § 221 písm. a) Civilného sporového poriadku s poukazom na § 2 ods. 1 Civilného mimosporového poriadku rozsudok neobsahuje odôvodnenie, nakoľko rozsudok bol vyhlásený na pojednávaní za prítomnosti všetkých účastníkov konania a títo sa vzdali odvolania. Proti tomuto rozsudku odvolanie nie je prípustné, nakoľko sa ho všetci účastníci účinne vzdali. Proti výroku, ktorým bola schválená dohoda rodičov o úprave výkonu ich rodičovských práv a povinností k maloletému dieťaťu nie sú rodičia oprávnení podať odvolanie (§ 122 Civilného mimosporového poriadku). Manžel, ktorý prijal priezvisko druhého manžela môže do troch mesiacov od právoplatnosti výroku rozsudku o rozvode prehlásiť pred orgánom povereným viesť matriku, že opäť prijíma svoje predošlé priezvisko.
Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona; ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na súdny výkon rozhodnutia.

